ג'וזף פיינדר

ג'וזף פיינדר (באנגלית: Joseph Finder; נולד ב-6 באוקטובר 1958) הוא סופר אמריקאי שנודע בעיקר בזכות כתיבת מותחני עסקים.
ספריו המזוהים ביותר עם סגנון הכתיבה שלו הם: "פרנויה", "המנכ"ל", "רצח בעיניים" ו"משחקי כוח".
ספרו "זהות שאולה", עובד לסרט קולנוע בכיכובם של מורגן פרימן ואשלי ג'אד.

קורות חייו 
פיינדר נולד למשפחה יהודית בעיר שיקגו שבארצות הברית. את רוב ילדותו בילה עם משפחתו שעברה בין ארצות שונות, בהן הפיליפינים ואפגניסטן. לבסוף המשפחה שבה לארצות הברית והתיישבה בניו יורק.

פיינדר למד לתואר ראשון בלימודי רוסיה באוניברסיטת ייל וכן לתואר שני בחקר רוסיה באוניברסיטת הרווארד. ספרו הראשון שראה אור היה הספר העיוני "השטיח האדום: הקשר בין הקרמלין לבין אנשי העסקים החזקים ביותר באמריקה".

ב-2012 החלו צילומי הסרט פרנויה בהתבסס על ספרו של פיינדר, בעל אותו השם.

ספריו
 השטיח האדום: הקשר בין הקרמלין לבין אנשי העסקים החזקים ביותר באמריקה (1983).
 מועדון מוסקווה (1991) (בעברית: הוצאת שלגי-רמדור).
 המוח הקטלני (1994) (בעברית: הוצאת שלגי-רמדור).
 שעת האפס (1996) (בעברית: הוצאת נירם - הוצאה לאור).
 זהות שאולה (1998) (בעברית: הוצאת נירם - הוצאה לאור).
 פרנויה (2004) (בעברית: ידיעות אחרונות - פרוזה, תרגמה שרון פרמינגר).
 המנכ"ל (2005) (בעברית: ידיעות אחרונות - פרוזה, תרגמה שרון פרמינגר).
 רצח בעיניים (2006) (בעברית: ידיעות אחרונות - פרוזה, תרגמה שרון פרמינגר).
 משחקי כוח (2007) (בעברית: ידיעות אחרונות - פרוזה).
 חשד (2015) (בעברית: ידיעות ספרים - פרוזה).
 מחיר השתיקה (2015) (בעברית: ידיעות ספרים - פרוזה, תרגמה שרון פרמינגר).
 ההחלפה (2017) (בעברית: ידיעות ספרים - פרוזה, תרגמה שרון פרמינגר).
 Judgement (2019).

סדרת ניק הלר
 השתלטות עוינת (2009) (בעברית: ידיעות ספרים - פרוזה, תרגמה שרון פרמינגר).
 סודות קבורים (2011) (בעברית: ידיעות ספרים - פרוזה).
 מחשבה פלילית (2016) (בעברית: ידיעות ספרים - פרוזה).
 House on Fire (2020).

קישורים חיצוניים

 
 
 
 
 
 
יובל פלוטקין, "אנשים מוותרים על הפרטיות שלהם בלי לחשוב", 21 ביולי 2019

הערות שוליים

סופרי מתח ואימה אמריקאים
סופרים אמריקאים
סגל אוניברסיטת הרווארד
בוגרי אוניברסיטת ייל
בוגרי אוניברסיטת הרווארד
אמריקאים שנולדו ב-1958